แข็งค่าสุดในรอบ 6 ปี ค่าเงินบาททำสถิติต่อ 30.33 บาทต่อดอลลาร์ - FINNOMENA
ค่าเงินบาทของไทยล่าสุดซื้อขายในตลาดโลกล่าสุดอยู่ที่ 30.33 บาทต่อดอลลาร์สหรัฐแล้ว แข็งค่ามากที่สุดในรอบ 6 ปี
9 ต.ค. 2562

ค่าเงินบาทของไทยล่าสุดซื้อขายในตลาดโลกล่าสุดอยู่ที่ 30.33 บาทต่อดอลลาร์สหรัฐแล้ว แข็งค่ามากที่สุดในรอบ 6 ปี
ทำให้ในปีนี้นั้นค่าเงินบาทของไทยเมื่อเทียบกับค่าเงินอื่นๆ ในทวีปเอเชียนั้น แข็งค่าไปแล้วเกือบๆ 7%
ขณะที่ กนง. ได้ประเมินว่าค่าเงินบาทของไทยที่แข็งค่าเพิ่มมากขึ้นจะส่งผลกระทบต่อการส่งออกและเศรษฐกิจไทยมากขึ้น แม้ว่าที่ผ่านมาจะมีการอ่อนค่าตามการปรับอัตราดอกเบี้ยนโยบาย แต่หลังจากนั้นค่าเงินบาทก็ได้แข็งค่าขึ้นตามค่าเงินเยนและราคาทองคำซึ่งเป็นทรัพย์สินที่มีความเสี่ยงต่ำ
นอกจากนี้ กนง. เริ่มเห็นสัญญาณผลกระทบต่อกำไรและสภาพคล่องของธุรกิจ ความสามารถในการชำระหนี้ การปรับลดอัตราจ้างงานล่วงเวลา และคณะกรรมการจึงเห็นควรให้ติดตามการปรับตัวดังกล่าว
ไม่เพียงแค่นั้นในวันพุธ (9 ต.ค.) ค่าเงินบาทที่ซื้อขายในตลาดโลกยังได้แตะระดับต่ำสุดของวันอยู่ที่ 30.29 บาทต่อสหรัฐอีกด้วย
ที่มา : https://mgronline.com/stockmarket/detail/9620000097538
แท็ก:
แชร์บทความ: